Suvestinė redakcija nuo 2024-02-15 iki 2024-05-31

Įsakymas paskelbtas: TAR 2023-08-17, i. k. 2023-16294

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL ASMENS SVEIKATOS PRIEŽIŪROS PASLAUGŲ POREIKIO NUSTATYMO KOMITETO SUDARYMO IR JO DARBO REGLAMENTO PATVIRTINIMO

2023 m. rugpjūčio 17 d. Nr. V-917

Vilnius

Pakeistas teisės akto pavadinimas:

Nr. V-199, 2024-02-14, paskelbta TAR 2024-02-14, i. k. 2024-02713

Vadovaudamasis Lietuvos Respublikos sveikatos priežiūros įstaigų įstatymo 11 straipsnio 5 dalimi, Asmens sveikatos priežiūros paslaugų, apmokamų Privalomojo sveikatos draudimo fondo biudžeto lėšomis, poreikio nustatymo metodikos, patvirtintos Lietuvos Respublikos sveikatos apsaugos ministro 2023 m. liepos 28 d. įsakymu Nr. V- 862 „Dėl Asmens sveikatos priežiūros paslaugų, apmokamų Privalomojo sveikatos draudimo fondo biudžeto lėšomis, poreikio nustatymo metodikos patvirtinimo“, 42 punktu:

1.	T v i r t i n u Asmens sveikatos priežiūros paslaugų poreikio nustatymo komiteto darbo reglamentą (pridedama).

2.	S u d a r a u Asmens sveikatos priežiūros paslaugų poreikio nustatymo komitetą (toliau – Komitetas):

2.1.	Aurimas Pečkauskas – Lietuvos Respublikos sveikatos apsaugos viceministras (Komiteto pirmininkas);

2.2.	Raimonda Janonienė – Lietuvos Respublikos sveikatos apsaugos ministerijos Strateginio valdymo departamento direktorė (Komiteto pirmininko pavaduotoja);

2.3.	Simona Adamkevičiūtė – Valstybinės ligonių kasos prie Sveikatos apsaugos ministerijos Ekonomikos departamento direktorė, jos laikinai nesant – Valstybinės ligonių kasos prie Sveikatos apsaugos ministerijos Biudžeto skyriaus vedėja Jurgita Šilinaitė-Šermukšnienė;

2.4.	Žydrūne Baigienė – Valstybinės ligonių kasos prie Sveikatos apsaugos ministerijos Paslaugų ekspertizės ir kontrolės skyriaus patarėja, jos laikinai nesant – Valstybinės ligonių kasos prie Sveikatos apsaugos ministerijos Paslaugų ekspertizės ir kontrolės skyriaus patarėja Rimantė Venclovienė;

2.5.	Inga Cechanovičienė – Lietuvos Respublikos sveikatos apsaugos ministerijos Asmens sveikatos departamento Specializuotos sveikatos priežiūros skyriaus vedėja, jos laikinai nesant – Lietuvos Respublikos sveikatos apsaugos ministerijos Asmens sveikatos departamento Specializuotos sveikatos priežiūros skyriaus patarėja Alvyda Naujokaitė;

2.6.	Tatjana Golubajeva – Valstybinės ligonių kasos prie Sveikatos apsaugos ministerijos direktoriaus pavaduotoja, jos laikinai nesant – Valstybinės ligonių kasos prie Sveikatos apsaugos ministerijos Sutarčių skyriaus vedėja Violeta Tylienė;

2.7.	Ignas Rubikas – Lietuvos Respublikos sveikatos apsaugos ministerijos Psichikos sveikatos skyriaus vedėjas, jo laikinai nesant – Lietuvos Respublikos sveikatos apsaugos ministerijos Psichikos sveikatos skyriaus patarėja Marija Oleškevičienė;

2.8.	Jūratė Sabalienė – Valstybinės ligonių kasos prie Sveikatos apsaugos ministerijos Informacinių technologijų departamento Duomenų ir analizės skyriaus vedėja, jos laikinai nesant – Valstybinės ligonių kasos prie Sveikatos apsaugos ministerijos Informacinių technologijų departamento Duomenų ir analizės skyriaus patarėjas Lukas Žilinskas;

2.9.	Jolanta Sinkevič – Lietuvos Respublikos sveikatos apsaugos ministerijos Strateginio valdymo departamento Strateginio planavimo skyriaus vyriausioji specialistė, jos laikinai nesant – Lietuvos Respublikos sveikatos apsaugos ministerijos Strateginio valdymo departamento Strateginio planavimo skyriaus vedėja Rita Banuškevičienė;

2.10.	Vilma Uždavinienė – Valstybinės ligonių kasos prie Sveikatos apsaugos ministerijos Paslaugų stebėsenos skyriaus vedėja, jos laikinai nesant – Valstybinės ligonių kasos prie Sveikatos apsaugos ministerijos Paslaugų stebėsenos skyriaus vyriausioji specialistė Nomeda Kazakevičiūtė;

2.11.	Odeta Vitkūnienė – Lietuvos Respublikos sveikatos apsaugos ministerijos Asmens sveikatos departamento direktorė, jos laikinai nesant – Lietuvos Respublikos sveikatos apsaugos ministerijos Asmens sveikatos departamento vyresnioji patarėja Vilma Srogė.

Punkto pakeitimai:

Nr. V-199, 2024-02-14, paskelbta TAR 2024-02-14, i. k. 2024-02713

3. P a v e d u Komiteto sekretorės funkcijas vykdyti Birutei Kavaliauskienei – Valstybinės ligonių kasos prie Sveikatos apsaugos ministerijos Paslaugų stebėsenos skyriaus vyriausiajai specialistei, jos laikinai nesant – Valstybinės ligonių kasos prie Sveikatos apsaugos ministerijos Paslaugų ekspertizės ir kontrolės skyriaus patarėjai Rimantei Venclovienei.

Punkto pakeitimai:

Nr. V-199, 2024-02-14, paskelbta TAR 2024-02-14, i. k. 2024-02713

4.	L e i d ž i u Komitetui prireikus pasitelkti ir kitus specialistus bei ekspertus.

5.	P a s i l i e k u įsakymo vykdymo kontrolę sau.

Švietimo, mokslo ir sporto ministras,

pavaduojantis sveikatos apsaugos ministrą	Gintautas Jakštas

PATVIRTINTA

Lietuvos Respublikos sveikatos apsaugos ministro

2023 m. rugpjūčio 17 d. įsakymu Nr. V-917

Asmens sveikatos priežiūros Paslaugų poreikio nustatymo KOMITETO

darbo reglamentAS

i skyrius

BENDROSIOS NUOSTATOS

1. Asmens sveikatos priežiūros paslaugų poreikio nustatymo komiteto darbo reglamentas (toliau – darbo reglamentas) nustato Asmens sveikatos priežiūros paslaugų poreikio nustatymo komiteto (toliau – Komitetas) funkcijas, darbo organizavimo, sprendimų įforminimo ir įgyvendinimo tvarką, Komiteto teises, Komiteto narių pareigas bei atsakomybę.

2. Komitetas savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos įstatymais, Lietuvos Respublikos Vyriausybės nutarimais, šiuo darbo reglamentu bei kitais teisės aktais, susijusiais su Komiteto veikla.

II SKYRIUS

KOMITETO FUNKCIJOS

3. Komiteto funkcijos:

3.1. vertina Valstybinės ligonių kasos prie Sveikatos apsaugos ministerijos (toliau – VLK) pagal Asmens sveikatos priežiūros paslaugų, apmokamų Privalomojo sveikatos draudimo fondo, biudžeto lėšomis poreikio nustatymo metodiką, patvirtintą Lietuvos Respublikos sveikatos apsaugos ministro 2023 m. liepos 28 d. įsakymu Nr. V-862 „Dėl Asmens sveikatos priežiūros paslaugų, apmokamų Privalomojo sveikatos draudimo fondo biudžeto lėšomis, poreikio nustatymo metodikos patvirtinimo“ (toliau – Metodika), paskaičiuotą preliminarų asmens sveikatos priežiūros paslaugų, apmokamų Privalomojo sveikatos draudimo fondo biudžeto lėšomis (toliau – paslaugos), poreikį ateinantiems penkeriems metams;

3.2. nustato paslaugų poreikių tenkinimo masto prioritetus ir teikia juos VLK.

III SKYRIUS

KOMITETO TEISĖS IR Komiteto narių Pareigos

4. Komitetas, vykdydamas savo funkcijas, turi teisę:

4.1. kviesti posėdžiuose dalyvauti specialistus iš Lietuvos Respublikos sveikatos apsaugos ministerijos (toliau – SAM), VLK, kitų valstybės ir savivaldybių institucijų ir įstaigų, asociacijų;

4.2. kreiptis į SAM, valstybės ir savivaldybių institucijas ir įstaigas (tarp jų mokslo ir studijų institucijas, asmens sveikatos priežiūros įstaigas), asociacijas su prašymu teisės aktų, reguliuojančių atitinkamos informacijos teikimą, nustatyta tvarka pateikti reikiamą informaciją, taip pat išvadas ir pasiūlymus.

5. Komiteto nariai privalo:

5.1. vykdyti darbo reglamente nustatytas Komiteto funkcijas;

5.2. dalyvauti Komisijos posėdžiuose ir laikytis darbo reglamento nuostatų;

5.3. vykdydami savo funkcijas, laikytis teisėtumo, sąžiningumo ir priimamų sprendimų objektyvumo principų;

5.4. užpildyti Asmens sveikatos priežiūros paslaugų poreikio nustatymo komiteto nario ar kito šio komiteto posėdyje dalyvaujančio asmens interesų deklaraciją (darbo reglamento priedas) (toliau – deklaracija) ir, pasirašytą elektroniniu parašu arba rašytiniu parašu, pateikti Komiteto pirmininkui, o Komiteto pirmininkas – sveikatos apsaugos ministrui pirmajame einamųjų metų posėdyje. Komiteto pirmininkas arba sveikatos apsaugos ministras, nustatęs viešųjų ir privačių interesų konflikto riziką, apie tai nedelsdamas informuoja deklaraciją pateikusį Komiteto narį ar Komiteto pirmininką ir inicijuoja jo nušalinimą nuo interesų konfliktą galinčio sukelti klausimo svarstymo arba, jei viešųjų ir privačių interesų konflikto rizika yra nuolatinė, – pašalinimą iš Komiteto;

5.5. nedalyvauti (nusišalinti) rengiant, svarstant ar priimant sprendimus arba kitaip darant įtaką jų priėmimui, jei šie sprendimai sukelia viešųjų ir privačių interesų konflikto riziką.

IV SKYRIUS

KOMITETO SUDĖTIS IR DARBO ORGANIZAVIMAS

6. Komitetas sudaromas 5 metams.

7. Komitetas sudaromas iš 6 SAM ir 5 VLK atstovų. Komitetui vadovauja pirmininkas, o jo laikinai nesant – Komiteto pirmininko pavaduotojas, kuriuos skiria sveikatos apsaugos ministras. Komiteto sekretorių ir pakaitinį sekretorių iš VLK atstovų skiria sveikatos apsaugos ministras. Komiteto sekretorius nėra Komiteto narys.

Punkto pakeitimai:

Nr. V-199, 2024-02-14, paskelbta TAR 2024-02-14, i. k. 2024-02713

8. Komiteto pirmininkas:

8.1. atstovauja Komitetui ir vadovauja jo posėdžiams;

8.2. asmeniškai atsako už Komitetui pavestų užduočių vykdymą;

8.3. organizuoja Komiteto posėdžius ir likus ne mažiau kaip 5 darbo dienoms iki numatyto Komiteto posėdžio, tvirtina jo darbotvarkę (darbotvarkėje nurodomas ir klausimą (konkrečių paslaugų arba paslaugų grupių poreikius) pristatantis Komiteto narys);

8.4. Komiteto posėdžių metu skelbia balsavimą ir tvirtina jo rezultatus.

9. Pagrindinė Komiteto veiklos forma yra posėdžiai tiesiogiai arba nuotoliniu būdu.

10. Komiteto pirmininkas organizuoja Komiteto posėdį ne vėliau kaip per 5 darbo dienas nuo VLK apskaičiuoto ateinančių metų preliminaraus paslaugų poreikio gavimo dienos, taip pat pagal poreikį kitu metu. Kiti svarstytini klausimai VLK ar SAM struktūrinių padalinių Komiteto pirmininkui bei Komiteto sekretoriui turi būti pateikti el. paštu.

11. Komiteto sekretorius kvietimą į posėdį ir posėdžio medžiagą, kurioje nurodytas Komiteto pirmininko paskirtas klausimą (konkrečių paslaugų arba paslaugų grupių poreikius) pristatantis Komiteto narys, Komiteto nariams persiunčia ne vėliau kaip prieš 5 darbo dienas iki Komisijos posėdžio. Komiteto nariai klausimui pristatyti arba klausimo pristatymo paruošiamiesiems darbams gali pasitelkti kitus SAM ir (ar) VLK atstovus. Jei Komiteto nario prašymu pasitelktus SAM ir (ar) VLK atstovus reikia kviesti į posėdį, Komiteto sekretorius, suderinęs su Komiteto pirmininku, išsiunčia jiems kvietimą į posėdį likus ne mažiau kaip 3 darbo dienoms iki posėdžio. Klausimą (konkrečių paslaugų arba paslaugų grupių poreikius) pristatantis Komiteto narys įvertina konkrečių paslaugų arba paslaugų grupių poreikius ir, jei reikia, parengia Komiteto svarstymui siūlymus dėl tam tikrų preliminarių paslaugų poreikių tikslinimo, atsižvelgiant į:

11.1. informaciją apie paslaugų laukimo eiles;

11.2. diegiamas naujas technologijas ir paslaugas;

11.3. sveikatos politiką formuojančiuose ir įgyvendinančiuose dokumentuose (Nacionalinės plėtros programoje, Lietuvos Respublikos sveikatos apsaugos ministro įsakymu patvirtintuose planavimo dokumentuose, susijusiuose su sveikatos sritimi) numatytus pokyčius;

11.4. kitą turimą informaciją apie paslaugų teikimo pokyčių įgyvendinimo galimybes.

12. Komiteto posėdyje dalyvaujantys kiti asmenys privalo elektroniniu būdu arba raštu užpildytą ir elektroniniu parašu arba rašytiniu parašu pasirašytą deklaraciją pateikti Komiteto pirmininkui Komiteto posėdyje, kuriame dalyvauja. Jeigu nurodyti asmenys užpildytos deklaracijos nepateikia arba iš jos matyti, kad galimas viešųjų ir privačių interesų konfliktas, jie negali dalyvauti Komiteto posėdyje.

13. Pasikeitus deklaracijoje nurodytiems duomenims, Komiteto nariai privalo nedelsdami, bet ne vėliau kaip per 7 darbo dienas po duomenų pasikeitimo dienos užpildyti ir pateikti atnaujintą deklaraciją bei apie galimą viešųjų ir privačių interesų konfliktą pranešti Komiteto pirmininkui. Jeigu dėl galimo viešųjų ir privačių interesų konflikto Komiteto narys nusišalina nuo sprendimo rengimo, svarstymo ir priėmimo, Komiteto pirmininkas turi užtikrinti, kad nusišalinimo faktas būtų tinkamai pažymėtas Komiteto posėdžio protokole.

14. Komiteto posėdis yra teisėtas, jeigu jame dalyvauja daugiau kaip pusė Komiteto narių.

15. Komiteto nariai, dėl objektyvių aplinkybių negalintys dalyvauti Komiteto posėdyje, privalo apie tai pranešti Komiteto pirmininkui elektroniniu paštu ne vėliau kaip likus 1 darbo dienai iki Komiteto posėdžio.

16. Komiteto pirmininkas, atsižvelgdamas į Komiteto posėdyje negalinčių dalyvauti Komiteto narių skaičių, gali pakeisti Komiteto posėdžio dieną.

17. Komiteto posėdyje klausimą (konkrečių paslaugų arba paslaugų grupių poreikius ir siūlymus dėl jų) pristato Komiteto pirmininko paskirtas Komiteto narys.

18. Komiteto sprendimas laikomas priimtu, jei už jį balsuoja ne mažiau kaip pusė posėdyje dalyvaujančių nenusišalinusių Komiteto narių. Jei balsai pasiskirsto po lygiai, lemia Komiteto pirmininko balsas, o jo nesant – Komiteto pirmininko pavaduotojo balsas.

V SKYRIUS

Komiteto SPRENDIMŲ ĮFORMINIMAS

19. Komiteto sprendimai įforminami Komiteto posėdžio protokolu. Protokole nurodoma data, posėdžio dalyviai, nagrinėto klausimo esmė, Komiteto narių pastabos ir siūlymai, priimtas sprendimas ir sprendimo priėmimo argumentai bei motyvai. Komiteto posėdžių metu daromas garso įrašas.

20. Protokolo projektą per 7 darbo dienas po posėdžio parengia Komiteto sekretorius ir elektroniniu paštu išsiunčia visiems posėdyje dalyvavusiems Komiteto nariams. Per 2 darbo dienas nuo protokolo projekto gavimo posėdyje dalyvavusieji Komiteto nariai gali dėl jo pateikti pastabas. Per nustatytą laiką nepateikus pastabų, laikoma, kad protokolo projektui pritarta. Įvertinus gautas pastabas arba jų negavus, su Komiteto nariais suderintą Komiteto posėdžio protokolą pasirašo Komiteto pirmininkas ir sekretorius. Protokolas turi būti pasirašytas ne vėliau kaip per 12 darbo dienų nuo Komiteto posėdžio dienos.

21. Komiteto posėdžio protokolai pasirašomi kvalifikuotu elektroniniu parašu ir saugomi Lietuvos Respublikos sveikatos apsaugos ministerijos Dokumentų valdymo sistemoje. Posėdžio garso įrašas pridedamas prie Komiteto posėdžio protokolo.

VI SKYRIUS

BAIGIAMOSIOS NUOSTATOS

22. Deklaracijoje nurodyti asmens duomenys naudojami tik komiteto veiklos nešališkumui užtikrinti ir ištrinami po 3 mėnesių nuo Komiteto nario kadencijos pabaigos arba, jei deklaraciją pateikė kitas Komiteto posėdyje dalyvaujantis asmuo, po 3 mėnesių nuo Komiteto posėdžio dienos. Šis terminas sveikatos apsaugos ministro sprendimu gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje, administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

_________________________

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-199, 2024-02-14, paskelbta TAR 2024-02-14, i. k. 2024-02713

Dėl Lietuvos Respublikos sveikatos apsaugos ministro 2023 m. rugpjūčio 17 d. įsakymo Nr. V-917 „Dėl Asmens sveikatos priežiūros paslaugų poreikio nustatymo komiteto ir jo darbo reglamento patvirtinimo“ pakeitimo